Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 3133

(2) Gondozó az, aki a vétõképtelen személy felügyeletét ténylegesen ellátja, magatartását ellenõrzi, irányítja és felügyeli. Gondozó továbbá az is, akit tör vény alapján a vétõképtelen gondozójának kell tekinteni. 5:550. § [A méltányossági kártérítés] Ha a károkozónak nincs gondozója, vagy a gondozó felelõsségét nem lehet megállapítani, kivételesen a vétõképtelen károkozót is kötelezni lehet a kár részben vagy egészben való megtérítésére, ha a vétõképtelen személy megfelelõ vagyonnal rendelkezik, és a kár viselése a károsultra nézve különösen méltánytalan. 5:551. § [A károkozó önhibája] A vétõképtelen károkozó nem hivatkozhat belátási képességének hiányára vagy fogyatékosságára, ha ezt az állapotát maga idézte elõ. 5:552. § [Egyetemleges felelõsség]

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes